CELEX: 62019TN0694
Language: sl
Date: 2019-10-09 00:00:00
Title: Zadeva T-694/19: Tožba, vložena 9. oktobra 2019 – FI/Komisija

25.11.2019   
            
            
               SL
            
            
               Uradni list Evropske unije
            
            
               C 399/102
            
         
      Tožba, vložena 9. oktobra 2019 – FI/Komisija
      (Zadeva T-694/19)
      (2019/C 399/121)
      Jezik postopka: francoščina
      
         Stranki
      
      
         Tožeča stranka: FI (zastopnik: F. Moyse, avocat)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sklep z dne 8. marca 2019, sklep z dne 1. aprila 2019 in sklep z dne 12. avgusta 2019 razglasi za ničen;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe zoper sklepe Komisije z dne 8. marca 2019, z dne 1. aprila 2019 in z dne 12. avgusta 2019, s katerimi ji je ta zavrnila dodelitev vdovske pokojnine, navaja štiri tožbene razloge.
      
                  1.
               
               
                  Prvi tožbeni razlog: ugovor nezakonitosti členov od 18 do 20 Priloge VIII h Kadrovskim predpisom za uradnike Evropske unije (v nadaljevanju: Kadrovski predpisi), ki izhaja iz kršitve načela enakega obravnavanja ter diskriminacije na podlagi starosti, narave pravne vezi, ki izhaja iz življenjske skupnosti, in invalidnosti.
               
            
                  2.
               
               
                  Drugi tožbeni razlog: napačna uporaba prava v primeru členov 18 in 20 Priloge VIII h Kadrovskim predpisom, ker bi morala Komisija ta člena razlagati tako, da se nanašata na življenjsko skupnost kot par, ne glede na to, ali je par poročen, živi v registrirani partnerski skupnosti ali v zunajzakonski skupnosti.
               
            
                  3.
               
               
                  Tretji tožbeni razlog: napačna razlaga pojma zakonec v smislu ureditve, ki se uporablja za vdovsko pokojnino, ker naj bi razvoj zahodne družbe zahteval, da se ta pojem razlaga široko.
               
            
                  4.
               
               
                  Četrti tožbeni razlog: očitna napaka pri presoji zaradi neupoštevanja posebnega položaja tožeče stranke. Tožeča stranka v zvezi s tem na eni strani trdi, da sta z ženo živela skupaj več kot devetnajst let, in na drugi, da je njuna poroka trajala štiri leta, sedem mesecev in osem dni.